CELEX: 62013CN0602
Language: da
Date: 2013-11-25 00:00:00
Title: Sag C-602/13: Anmodning om præjudiciel afgørelse indgivet af Juzgado de Primera Instancia n °2 de Santander (Spanien) den 25. november 2013 — Banco Bilbao Vizcaya Argentaria, S.A. mod Fernando Quintano Ujeta og María Isabel Sánchez García

1.2.2014   
            
            
               DA
            
            
               Den Europæiske Unions Tidende
            
            
               C 31/4
            
         Anmodning om præjudiciel afgørelse indgivet af Juzgado de Primera Instancia no 2 de Santander (Spanien) den 25. november 2013 — Banco Bilbao Vizcaya Argentaria, S.A. mod Fernando Quintano Ujeta og María Isabel Sánchez García
   (Sag C-602/13)
   2014/C 31/06
   Processprog: spansk
   
      Den forelæggende ret
   
   Juzgado de Primera Instancia no 2 de Santander
   
      Parter i hovedsagen
   
   
      Sagsøger: Banco Bilbao Vizcaya Argentaria, S.A.
   
      Sagsøgte: Fernando Quintano Ujeta og María Isabel Sánchez García
   
      Præjudicielle spørgsmål
   
   
               1)
            
            
               Når en national domstol, i overensstemmelse med Rådets direktiv 93/13/EØF af 5. april 1993 om urimelige kontraktvilkår i forbrugeraftaler (1), herunder navnlig direktivets artikel 6, stk. 1, og artikel 7, stk. 1, og med henblik på at sikre beskyttelsen af forbrugere og brugere i overensstemmelse med ækvivalens- og effektivitetsprincippet, finder, at et kontraktvilkår vedrørende morarenter er urimeligt, har det da til følge, at enhver form for morarenter er ugyldig, herunder også dem, der måtte følge af en subsidiær anvendelse af en national retsforskrift som f.eks. artikel 1108 i Código Civil, den anden overgangsbestemmelse i Ley 1/2013, sammenholdt med artikel 114 i Ley Hipotecaria, eller artikel 4 i RDL 6/2012, og uden at den er bundet af den genberegning, som den erhvervsdrivende måtte have foretaget i overensstemmelse med den anden overgangsbestemmelse i Ley 1/2013?
            
         
               2)
            
            
               Skal den anden overgangsbestemmelse i Ley 1/2013 fortolkes således, at den ikke må udgøre en hindring for beskyttelsen af forbrugernes interesser?
            
         
               3)
            
            
               Når en national domstol tager stilling til, om der foreligger et urimeligt kontraktvilkår om førtidig ophævelse, skal den da, i overensstemmelse med Rådets direktiv 93/13/EØF af 5. april 1993 om urimelige kontraktvilkår i forbrugeraftaler, herunder navnlig direktivets artikel 6, stk. 1, og artikel 7, stk. 1, og med henblik på at sikre beskyttelsen af forbrugere og brugere i overensstemmelse med ækvivalens- og effektivitetsprincippet, betragte vilkåret, som om det ikke var aftalt, og drage konsekvenserne heraf, også selv om den erhvervsdrivende har ventet i det tidsrum, der som minimum er foreskrevet i den nationale lovbestemmelse?
            
         
      (1)  EFT L 95, s. 29.